A sorozat alapjául szolgáló történet kitalált.
Az állatok jeleneteit biztonságos körülmények között,
szakértők bevonásával és a javaslataiknak megfelelően forgatták.
PUSZAN
TILOS AZ IMPORTÁRU A GYEREKEK LÁTJÁK
VÁMRAKTÁR
Helló! A furgonnal kellett volna jönnöd. Így hogy fér be minden?
Megoldom. Csak nyisd a kaput!
Biztos vagy benne? Tíz cserépedényről beszélünk.
Jól van.
Ez a három doboz az.
Jó. Nyissuk fel őket! Hadd lássam!
Ugyan minek? Csak vidd őket!
Hékás! Először látnom kell.
Mi van? Bűntudatod van?
Nekem? Ugyan már! Tán nem bízol bennem?
Szóval…
hogy szerezted meg ezeket Sinanból?
Ne is kezdd! Úton voltak Japánba,
de kiperkáltam egy kis plusz zsét, és megszereztem.
Ne már, haver! Valódiak, az isten áldjon meg!
Egy szót sem szóltam.
Haver!
Jesszus!
Tudtam. Hamis mind.
Ennyire nyilvánvaló?
A picsába! Egy rakás ócskaság!
Nézd! Szerinted ez úgy fest, mint egy kínai kerámiaváza?
Miért volna kínai, ha Sinanból való?
Ostoba szamár vagy!
A hajó volt kínai, világos?
Ugyan miért szállítana egy kínai hajó koreai cserépedényeket? Kínai cucc volt.
Tényleg? Haver, én ezt nem tudtam.
Ha simliskedni akarsz, előbb nézz utána, te agyatlan!
Mégis ki kötne veled üzletet?
Akkor mihez kezdjek ezekkel?
Mennyibe fájtak?
Ötszázezer vont fizettem értük.
Hé, azt mondtad, gyorsan kellenek. Készpénzben fizettem.
Jól van.
Majd nagy tételben kell túladnom rajtuk.
- Az jó lenne. - Eressz!
Mondom, eressz!
DOKSZAN ANTIKVÁRIUM
Hú!
Sugoi.
Hű, ez fantasztikusan néz ki!
Japánba szánták. Nem volt könnyű megszerezni őket.
- Igazán? - Azokat látja?
Mind egy készlet.
Látom. Jól van. Egy darab mennyibe kerül?
Egymillió.
Darabja egymillió?
- Várjon! Miből van ez? Aranyból? - Sinanból való.
Az ára egy és kétmillió között van.
Ugyan már! Nem kerülhet ennyibe.
Miért? Maga szerint ez drága?
Naná, hogy drága!
Maga szerint egymillió von csak aprópénz?
Professzor úr! Nem azt mondta, hogy hozzáértő vevőt hoz? Mi ez?
Ő az is.
Ő a japán jakuzafőnök mostohafia.
Jaj, hagyjon már! Kit érdekel?
Halvány fogalma sincs erről.
Nem mondta, hogy nem vásárol.
Csak alkudik egy kicsit az árból.
Hát, mennyit akar?
Jól van. Ehhez mit szól?
Innentől idáig összesen ötmillió.
Megőrült?
Nem szúrhatja ki a szemem ennyivel!
Ugyan! Engedjen neki egy kicsit, amíg még érdekli, rendben?
- Nem rossz, ugye? - Igen, jó.
Felejtse el! Nem várhatja, hogy ennyit engedjek.
Ide hallgasson, mama!
Kemény időket élünk, szóval ne makacskodjon!
Nem mindennap jön magához ilyen komoly vevő.
Azt mond, amit akar. Tízmillió alá nem megyek.
- Hé! - Egy pillanat!
Oké. Ehhez mit szól?
Tessék!
Ezeket a főnök maga adta nekem.
Egy vagyont érnek. Meg sem tudná fizetni.
Ezek a kerámiákért cserébe, plusz ez.
Cseréljünk!
Na ne!
Mégis mihez kezdjek ezekkel?
Ezek amúgy sem érhetnek annyit.
Micsoda! Hé!
Ez a kard az Edo-korból való. Simán megér egymilliót.
És ez itt… nézze csak!
Ez a rész aranyból van,
és ez
és ez is. Mind arany. Ez önmagában megér ötmilliót.
Mama, bólintson rá a cserére!
Ne szédítsen! Azok a kerámiák egy vagyont érnek.
Mért cserélném el őket ezekre? Na nem! Felejtse el!
Ne csinálja már!
Miért ilyen csökönyös?
Az isten szerelmére!
Maguk gyakorlatilag kirabolnak. Felejtsék el!
Nem, végeztünk! Áll az alku.
Jól van, elmehet. Csak menjen!
Menjen, vigye őket!
Egek! Mi folyik itt?
- Nemet mondtam. - Mama!
- Megegyeztünk, jó? - Nem!
Rajta, eressze el!
Mit művel? Ez az enyém!
- Hogy lehet ilyen erős? - Eressze!
Na, elég! Elég a beszédből!
Végeztünk! Mindent elviszek.
Eressze el! Kérem!
Miért kell így akadékoskodni?
Hé! Gyere, vidd őket!
JUN TEHO LOW LIFE: AZ ÉLET MÉLYSÉGEI CÍMŰ MŰVE ALAPJÁN SUPERCOMIX STUDIO
LOW LIFE: AZ ÉLET MÉLYSÉGEI
3. RÉSZ, A TENGER ZSIVÁNYAI
A fenébe! Bokgün az egyetlen, aki ismeri a pontos helyszínt,
de nem tudjuk kihozni a börtönből.
Miért nem próbáljuk meg Szokbéval?
Jó. Úgyis szükség lesz egy búvárra.
Majd én beszélek vele, nyugi!
De van ám más gondunk is.
Micsoda?
Egy másik csapat is jött Puszanból.
Egy csapat Puszanból?
Nem tudom, hányan vannak.
De ez a bizonyos Kim professzor
elég ismert a szakmában, úgyhogy legyetek résen!
Ki tudja, mikor futunk össze vele?
Ha így haladunk, még azelőtt ránk szállnak a zsaruk, hogy munkához látnánk.
A hajó készen áll, ugye?
Mi az?
Mi van?
Megmondom. Előbb intézzük el a pénzügyeket!
Nem intéztük már el?
Tényleg azt várod, hogy a búvártól kezdve minden költséget én álljak?
Igen.
Minden benne van a kétmillióban.
Nézd!
Van egy zsaru haverom, Honggi. Neki is fizetnünk kell.
Azután, már csak buknék az egészen.
Jesszus!
Ne már! Ne húzd már így a szád!
Csak beszélj a főnököddel, és kérj még pénzt!
Én vagyok a főnök.
Hát akkor…
csapj hozzá még egymilliót, és úgy táncolok, ahogy te fütyülsz.
Segíts ki, O Gvánszok uram!
„O Gvánszok uram”?
Mit képzelsz, kivel beszélsz?
Neked egymillió von csak aprópénz?
Elegem van. Nincs alku, seggfej!
- Hé! - Eressz!
Ugyan!
Jesszus!
Nem így értettem!
Szereznem kell egy nehézbúvárt és egy hajót.
Sok apró kiadást kell fedeznem.
Egy hajót?
Az a terület a helyiek felségterülete.
Az én hajóm túl nagy lenne.
Mi a fenéről beszélsz?
A Parti Őrség egyből kiszúrná,
ha egy nyílt tengeri hajó a part mentén vesztegelne.
Ezért kell úgy tennünk, mint a helyiek.
Fogunk egy evezős csónakot külmotorral.
Akkor rád nem is lesz szükség.
Ez nem igaz.
Kölcsönvehetem az unokaöcsém csónakját. Csüngdóban lakik.
- Oké. - Csak intézd el!
Megmondtam. Férjen bele a hajóért adott pénzbe!
A saját hajómat akkor viszem ki, amikor kell.
De az ő csónakja neccesebb, őt is meg kell kenni.
Mit hordasz itt össze?
Nézd!
Nem kérek sokat, csak 50 000 vont, főnök.
Az istenért!
Jesszus!
KÖZPONTI IRODA HÜNGBEK RÉSZVÉNYTÁRSASÁG
Asszonyom?
Egek! Miért van úgy meglepve?
Majd előre tesszük a valódiakat, a többi pedig hamisítvány lesz.
Nem, Jang kisasszony.
Hamisítványok egy főiskola múzeumában… kinevetik önöket.
Nézze!
Ön szerint ki fogja egyáltalán megnézni?
Tán járt már a Tokszugung palotában? Ott csak gyerekek vannak.
És az a legnevesebb múzeum.
Ugyan ki jönne a miénkbe?
De az elnök úr már beleegyezett, hogy mindent megvesz, amit találunk.
Akkor ha ezer darabot találnak, miénk mind az ezer?
Mindennek megvan a maga büdzséje, amihez ragaszkodni kell.
Elvárja, hogy mindent megvegyünk?
Különben is, egy múzeumnak nem csak Sinanból kellenek tárgyak. Az nem járja.
Változatos gyűjtemény kell; Korjo, Csoszon és a többi.
Ráadásul kínai cserépedények, nem is koreaiak, igaz?
Mi értelme kínai műtárgyakat kiállítani?
A saját történelmünket kellene bemutatni.
A diákoknak széles körű oktatás jár.
Az elnök úrral már mindent egyeztettem,
úgyhogy őt nem kell ezzel terhelni.
Ötmilliót kapnak az egészre. Beleértve a különböző korok tárgyait.
Ötmilliót?
Nos, amint elkészül, elképesztő lesz a látvány.
JÖUIDO LAKÓPARK SZIBOM LAKÁS
- Igen, uram. - Szóval,
hol is van a parkoló bejárata?
Igen. Itt, amerre a teherautó megy.
Értem.
Mindent alaposan ellenőrizzen, mielőtt megkezdődik az építkezés!
Igenis, uram. Úgy lesz.
Jól van. Mehet a dolgára.
Igenis, uram. További szép napot, uram!
Viszontlátásra!
Jó napot, Szong úr!
Igen, uram.
Azt hittem, a nejem mindent letisztázott önnel.
Uram, semmi sincs letisztázva. Mindennek búcsút inthetünk.
Ön átírta a feltételeket, és így az alku már nem érvényes.
Hogy érti?
Ön azt mondta, minden cserépedényt megvesz.
És azt is, hogy ássunk ki mindent.
Hát persze, mindet megveszem. Nem lehetnek olyan drágák.
Pedig valójában igazi kincsekről van szó. Meglehetősen sokat érnek.
Végső soron csak pár cserépedényről beszélünk.
Tán aranyból vannak, vagy mi?
Ajjaj!
Az aranynál is értékesebbek. Egyenesen felbecsülhetetlenek.
Ide hallgasson!
Ötmilliót szánok rájuk.
Találja ki, mennyit tud nekem adni ennyiért!
És csak hogy tudja,
úgy tervezem, a múzeum egyik emeletét csakis cserépedényekkel töltöm meg.
De…
Na? Mi a gond?
Figyelj, Szongcsol!
Cseon elnök beleköpött a levesünkbe. Az ostoba vén róka!
Már így is egy vagyont költöttem!
Ajjaj! Szörnyű!
Nincs ötleted, mit tehetnénk?
Hát…
Ismersz politikusokat, igaz?
Igen.
Két év múlva elnöki és általános választásokat tartanak.
Sokan kezdenek majd pénzosztásokba.
És lesznek olyanok, akiknél a készpénz nem válik be.
Ellenben a kerámiák…
Aki adja, jó benyomást kelt, aki kapja, megőrzi a méltóságát.
Tökéletes ajándékok lesznek.
Figyelj!
Jól mondod.
Az a helyzet, hogy a legtöbbjük jó családból való,
és jó szemük van hozzá.
Azt mondod, nekik nem adhatok hamisítványokat.
Pontosan.
Nekik kellene adnod a valódiakat,
Cseon elnöknek pedig a hamisítványokat.
Hűha!
Benned egy zseni veszett el!
Tessék! Egészségedre, barátom!
JÓ SZERENCSE KÁVÉZÓ
Csang kisasszony azért nyitotta ezt,
mert volt kávézói munkatapasztalata.
De a helyiek nem ismerik a jó kávét.
A legtöbb vendég nem idevalósi.
Mi történt a hajaddal?
Csang kisasszony levágta.
Többször próbáltam Szöulba szökni.
Azért csinálta, hogy itt tartson.
És? Hogy megy a munka?
Még semmi sem biztos.
A tenger mélyén lévő kerámiák sokat érnek, igaz?
Nem tudjuk, amíg fel nem hozzuk őket.
Ugyan! Máskülönben nem volnátok itt.
És mikor mész vissza?
Nem tudom, max. egy hónap.
Nem mennek éppen simán a dolgaink.
Gyakrabban beugorhatnál, és mesélhetnél Szöulról.
Hogy az én hajamat is levágják?
Jópofa vagy.
Te kis cafka! Elég a csevegésből, és menj mosogatni!
Végzett?
Még egy csészét?
Nem, köszönöm. Elég lesz.
Kapnak Puszanban ilyen kávét? Ott milyen?
Puszanban nem adnak ennyit,
csak alig egy kortynyit.
Van egy másik csapat Puszanból.
- Egy csapat Puszanból? - Nem tudom, hányan lehetnek.
De ez a Kim professzor
elég ismert a szakmában, úgyhogy legyetek résen!
Ki tudja, mikor futunk össze vele?
Mi is kevesebbet adjunk?
Csak beszéltetni akartam, de túl sokat árultam el.
Hé!
Gyere ki egy percre!
Szöulba akarsz menni, igaz? Akkor segíts!
Nincs pénzem.
Tessék! Vedd el!
Az a fickó Puszanból. A cserépedényeket jött kiásni, igaz?
Fogalmam sincs. Tegnap óta van itt.
Tartsd szemmel a kávézóban, és mondd el, miben sántikál!
Ha megteszem, tényleg magaddal viszel Szöulba?
Igen. Ígérem.
Pecsétet rá!
Ez tök nyálas!
Szöulban így csinálják?
Igen.
Halló, Szong? Én vagyok az.
Kell a pénz a kiadásokra, hogy elkezdjük…
Gvánszok, van egy kis gond. Mindjárt kútba esik az egész.
Micsoda?
Cseon elnök meghúzta a nadrágszíjat, és nem enged.
Úgy tűnik, a neje keze van a dologban. Tehetetlen vagyok.
Itt sem valami rózsás a helyzet.
Csak úgy hemzsegnek itt a kincsvadászok.
Ha nem igyekszünk, beelőzhetnek.
Mit akarsz, mit csináljak? Elzárták a pénzcsapot.
Mégsem tehetem fel minden pénzem!
Jól van? Valahogy meg kell győznünk Cseont.
Biztos, hogy a neje áll emögött?
Igen, teljesen.
Egyenesen közölte, hogy csak ötmillióért vásárolnak.
Mi van? Az még a költségeket sem fedezi!
Hát épp ez az!
Az ujja köré csavarta Cseont.
Akkor őt kell meggyőznünk.
Igen, tudom.
Meg kell vele értetni, milyen értékesek ezek a kerámiák.
Szong!
Előkészítenél egy szép cserépedényt?
Hogy érted?
Merre jártál?
Csak szívtam egy kis friss levegőt. Miért?
Hol van Dzsoncsul és Deszik?
Nem tudom.
Menj vissza Szöulba Szonghoz!
Mi? Miért?
Átad neked egy cserépedényt. Vidd el Cseon elnök házába!
Csak oda kell vinnem?
Nem. A feleségének kell átadnod.
Értesd meg vele, milyen felbecsülhetetlen értékű tárgyat tart a kezében!
Miről van szó?
Cseon elnök felesége elcseszi a bizniszt.
És Cseon elnököt is meggyőzte.
Most minden rajtad múlik.
Érted, amit mondok, ugye?
Meg kell győznöd a nőt.
Bármi áron.
Világos?
Holnap menj az első vonattal!
KELETI MŰVÉSZETI GALÉRIA
Újra! Melyik korból való?
A Jüan-dinasztia korából.
Úgy van.
Hol készült?
Mi is volt? Mongkuan?
Longkuan és Dzsingtezen! Hányszor kell még…?
Dzsingtezen. Longkuan…
Egek! Jól van.
Ott milyen cserépedényeket találnak gyakran?
Szeladont?
Nem. Fehér porcelánt.
Ez rémesen frusztráló ám, tudod?
Minek hirtelen ajándékozni?
Mit képzel a bácsikád?
A fenébe! Mit akarsz, mit csináljak?
- Gyere ide! - Mit művelsz?
- Csak ne mozdulj! - Mi?
Értem már.
Azta!
Te nem vagy semmi, igaz?
Értem!
A bácsikád egy zseni.
JONGDZSIN
Jó kis hajó.
Miért nem ezzel megyünk?
Megmondtam. A Parti Őrség kiszúrna minket.
Ne már! Legalább ekkora hajó kéne.
Mire megyünk egy ladikkal?
Nem titkos az akció?
A végén mindenkit lecsuknak. Eszem megáll!
És az unokaöcséd csak úgy ideadja az övét?
Majd elintézem. Bízd rám, rendben?
Ajánlom, hogy sikerüljön!
Minek kavarni, amikor van egy tökéletesen jó hajónk?
Egek!
Nem kellett volna összehaverkodnunk.
CSÜNGDO
Ne már! Jó sebességbe raktad?
Mondtam, hogy igen!
A pokolba is! Nem a teljesítménnyel van a baj.
Szangbok!
Hé, Szangbok!
Mi? Bácsikám? Mit keresel te itt?
Hozzád jöttem.
Lerobbant a motor?
Á, kikészít.
NO SZANGBOK
Azt hittem, eltört egy csavar,
- de valami más baja van. - A csudába!
Egyáltalán nem működik?
Meg tudom javítani, csak kínszenvedés lesz.
De ha sikerül, simán működik majd.
Igen? Akkor jó.
Beszélhetnénk?
Gyere ide!
Mi van?
Na, munkáról van szó.
Azt mondod, hogy kell a csónak a motorral?
Igen.
Fizetek.
Haver!
Szórakozhatok a hálókkal a vetési szezon közepén.
Nem, csak folytasd a vetést!
Mi? Most mondtad, hogy kell a csónakom.
Ja.
Én kormányozom a csónakot, te földet művelsz.
Mi?
Nem. Az enyém. Én kormányozom.
Mi a fene?
Nincs szükségem rád.
Apám azt mondta, hogy sose adjam kölcsön az asszonyt vagy a csónakot akárkinek.
Te kis… én akárki volnék?
Az?
A fene egyen meg! Akkor is én kormányozok.
Te csináld a saját dolgod!
Az én dolgom a kormányzás! Mi van, süket vagy?
Akkor foglalkozz mással! Hajkurászd a lányokat a kocsmában!
Mit beszélsz?
Miért mondod ezt? Ismételd meg!
Na! Most meg mit csinálsz?
Maradj ki ebből! Megoldom.
Ne rendezz jelenetet!
Adj neki 50 000 vont, és menjünk!
Adjak neki 50 000 vont?
Nem adok a rohadéknak ennyi pénzt. Én csak…
Ilyen tempóval szarban leszünk.
Intézd el halkan!
Hé! Gyere vissza!
Még mindig nem működik? Nem?
- Gyere ide! - Ó a fenébe!
Idejönne egy pillanatra?
Egek, mi van már megint?
Elmehetnék sétálni egyet.
Így nem lesz vendégünk.
Ha sétálsz, csak megéhezel.
Kell egy kis mozgás.
Leáll az emésztésem, ha nem mozgok.
Jöjjön be!
Jó napot az uraknak!
Jó napot!
Tyű! Mi ez itt? Egy templom? Miért van ilyen síri csend?
Honnan ismerik egymást?
Mi?
Együtt bizniszelünk.
Ne már, ti? Miféle biznisz lehet?
Na jó, elég!
Elhúzhatsz.
Hé, Szondzsa!
Hozz kávét!
Tegyél rá tojást, és jól cukrozd meg!
És kettőt, ne csak egyet!
Hé, kislány!
Jöjjön csak egy pillanatra!
Tessék?
Jöjjön ide!
Szóval…
Szereted a szasimit?
Mit szólnál, ha meghívnálak?
Á, ez a lány nem eszik nyers halat.
Akkor mit szólna egy kis malacpofához?
Te malacpofát sem eszel, igaz?
Te!
Maradj ki ebből!
Akkor mit szeretsz?
Nem szeretek semmit.
Ó, igazán?
Akkor mit szólnál egy italhoz?
Meg akar halni?
A mindenit!
Miért olyan nagy ügy meginni valamit?
A kávénk nem valami finom.
Jobbat kap a szemközti kávézóban.
Miket beszélsz?
Várjanak! Egy pillanat!
Úgy hallottam, van itt pár szöuli alak, igaz?
- Hű! - Tessék!
1000 VON
Legyünk barátok!
Te jó ég!
Nézz oda! Ezt a mázlit!
Hé! Ne vegye el mind a kettőt!
Felezzék el, jó?
Az a féleszű lány!
Igyunk!
CSEON HVANGSZIK
„Cseon Hvangszik.”
Ki az?
Jó napot! Az asszonyának hoztam valamit.
Oké. Egy pillanat!
Rendben.
Ha megkérdezi, mi ez, csak mondd, hogy valami értékes!
Ha azt kérdezi, miért hoztad,
nézz a szemébe, és mondd, hogy ez egy ajándék csak neki!
Jó napot!
Ki maga?
Inszadongból Szong úr küldi ezt az asszonyának.
Átadom.
Személyesen neki kell átadnom. Nagyon értékes.
Jang kisasszony! Hoztak önnek valamit!
Mi az?
Nem tudom. A fickó szerint valami értékes.
- Azt mondta, Inszadongból? - Igen, Szong úrtól.
Inszadongból jött!
Jó, engedd be!
Jöjjön be!
Köszönöm.
Hű, ez a hely elképesztő!
Jang kisasszony!
Rég nem láttam.
Igen.
A fenébe! A rohadék lehúzott 50 000 vonnal,
hogy használhassuk a csónakját.
Fogalmad sincs, hogy kell elintézni a dolgokat, mi?
- Itt vagytok. - Helló!
A sok papolás után…
Hidong hol van?
Szöulba küldtem elintézni valamit.
Szöulba?
Figyelj! Mit tudsz Cseon elnök feleségéről? Milyen nő?
Hogy érted?
Folyamatosan csökkenti a büdzsénket.
Igen?
Bizonyára tudod, hogy nem alakulnak jól a dolgok.
Így a költségeinket sem tudjuk fedezni.
Meg kell győznünk a nőt.
Van valami tipped hozzá? Milyen típus?
Nem is tudom. De ha pénzről van szó, nem lesz könnyű dolgod.
Csak az teszi boldoggá,
és az elnök is azért vette el, mert jól bánik a pénzzel.
A fenébe! És az öreg mellett ragadt.
Nem dobhatok oda neki egy fiatal srácot.
Szerinted az elnök magára hagyná a fiatal feleségét?
Mindig van vele egy nehézfiú, aki mindenhová követi.
Mi szél hozott?
Ja, igen.
Szong úr küldött.
Miért?
Azt mondta, ez nagyon értékes.
Az ő ajándéka önnek.
Várjunk! Máris felhoztak egyet?
Nem, nem onnan van.
Azt mondta, ez ajándék. Egy nagyon ritka cserépedény.
- Egy ajándék? - Igen.
Biztos, hogy van ideje ajándékokat küldözgetni nekem?
- Ez valódi? - Igen, egy kínai cserépváza
- a Jüan-dinasztia korából, Mongkuanból. - Igazán?
Igen, elég értékes.
Komolyan mondja?
Neked ez drágának tűnik?
Egy kis virág feldobná.
Biztos nagyon unatkoznak.
Nem cserépedényeket kellene felszínre hozniuk az ajándékozgatás helyett?
Te jó ég!
Üzenem Szong úrnak, hogy köszönöm az ajándékot.
Úgy tűnik, próbál kipuhatolni.
Üzenem, hogy sosem hagyok figyelmen kívül egy túlzó ajándékot,
és talán magam is küldök neki valamit viszonzásul.
Válaszoljon, ha megértette!
Igen.
Elmehet.
Ez meg mi a fene volt?
- Hé! - Igen?
Az asszonyom ezt önnek küldi.
MA ÖTKOR MARILYN BUTIK, CSONGNO
Hihetetlen, hogy bevált.
Minek néz ez engem?
Ma délután találkozóm lesz.
Jó, hány órakor?
Ötkor. A kangdongi barátnőmmel megyek,
- úgyhogy nem kell elkísérniük. - A közelben leszek.
Az elnök úr jó barátja. Minek feszélyezni?
De akkor is…
Jó. Majd elmondom az uramnak, hogy maguk mindig mindent elrontanak,
mert nem értenek a jelekből.
MARILYN BUTIK
Jó napot!
Jó napot! Találkozóm van valakivel.
Mokpo?
Igen.
Erre, kérem!
Az a szoba lesz az.
Szabad!
Te vagy az ajándék, igaz?
Igen.
Akkor szeretkezz velem!
Csak úgy, simán!
Tessék?
Mintha a barátnőd volnék.
Előbb ölelj át!
Várjunk! Te nem is akarod?
Nem arról van szó.
Csak ez egy kicsit…
Előbb beszélgetni szeretnél?
Van egyáltalán közös témánk?
Maga mindig ilyen?
Ha úgyis ez a vége, miért kellett eltörni a vázát?
Az elnök úr majd azt hiszi, visszautasítottam Szong urat.
Így nem gyanakszik majd rád.
Tudod, mennyien figyeltek.
Ölelj át!
Lépj hátra!
Majd én!
Várjunk! Mi ez?
A bácsikád küldött, igaz?
Nem tűnt hétköznapi férfinak.
Korábban mivel foglalkozott?
Hát, tudja… ezzel is, azzal is.
Iszol valamit?
Hú, de erős!
Most iszol először whiskey-t?
Igen.
Itt kell lehorgonyoznunk a hajóval,
de erre elég erősek az áramlatok, úgyhogy nem tudom, sikerülhet-e.
A csónakunk kicsi, a hullámok dobálni fogják.
Úgyhogy pakoljunk össze, és menjünk először Csüngdóba!
Várjuk ki a megfelelő pillanatot!
Hé, Szokbe!
Szerinted tudnál egyedül merülni?
Te meg miről hadoválsz? Mikor mondtam, hogy megcsinálom?
Itt vagy, úgyhogy merülsz. Ne gyere a kifogásokkal!
Azért vagyok itt, mert a minap akkora jelenetet rendeztetek.
A zsaruk már így is a nyomomban vannak. Nincs szükségem bonyodalmakra.
Mondtam, hogy fizetek. Nem ingyen lenne.
Mennyiről beszélünk?
Ha rács mögött végzem, ki gondoskodik a gyerekről?
Jól van. A következő lesz.
Egyre több emberünk van,
de a büdzsénk véges.
Úgyhogy egyenlően osztozkodunk.
Kapitány, az előzetes alkunak lőttek.
Ha kincset találunk, mindenki kap belőle. Ha nem, senki nem kap semmit.
Mit szóltok?
Részemről rendben.
Amúgy sem csíptem, hogy te vagy a főnököm.
Én is benne vagyok.
Erről meg kell kérdeznem Szong urat.
Magam intézem a részeteket.
És te?
Az istenért!
A vízben az orrunkig sem látunk.
Mivel nem látunk, a lábunkkal kell tapogatózni, világos?
Így, értitek? Vonszolni kell a lábatokat az iszapban.
És egyszer csak „kopp”.
Ha koppanást hallotok,
akkor óvatosan körbetapogatóztok,
hogy kiderüljön, mi az: cserépedény vagy érme.
Érmék is vannak odalent?
Állítólag érmékkel egyensúlyozták ki a hajót.
Egymagad mennyit tudsz kiásni?
Az jó sokáig tartana.
Az áramlat ott nagyon erős.
Csak pár napon lehet ott merülni egy évben.
Egy merüléssel hányat tudsz felhozni?
Két kezem van, úgyhogy legfeljebb kettőt.
Merülsz párat, és a hátadnak lőttek.
A nyomás oltári nagy ám.
Mi? Így sosem hozunk a felszínre ezer darabot.
Hű! Hát, gondolom…
Szokbe, ha leviszel egy hálót,
abba pakolsz mindent, mi meg felhúzzuk a hajóra.
De a hálóban egymásnak koccannának, és összetörnének.
Sok időt voltak víz alatt, törékenyek.
Így igaz.
Majd óvatosak leszünk.
Nincs sok időnk.
Minden merüléssel sokat kell felhoznunk.
Vegyünk fel még búvárokat?
Viccelsz? Tudod te, mennyibe kerülnek?
A legelső cserépedényeket is úgy találták, hogy fennakadtak a hálóban.
Jó lesz az.
De a pontos helyet nem is ismerjük.
Hogy találjuk meg?
Szokbéval majd átfésüljük a területet.
Biztosan találunk valamit.
Te is merülsz?
Ez nem holmi lubickolás ám!
Ne már! Az egész életemet a tengeren töltöttem.
Meghalhatsz, haver.
A nyomás beszakíthatja a dobhártyádat.
Azt mondtam, merülök. Itt merülök, oké?
Azt mondom, merülök, a rohadt életbe!
Ne vészmadárkodj már!
Mi ütött beléd?
Mi…
Csak fogd be, és jusson eszedbe, hova kell menni!
Hváng kapitány!
- Mi a… - Indulatos egy fazon.
Miért akadt ki? Én csak aggódtam érte.
Tyűha!
- Ugye, hölgyem? - Ez jó. Egek!
Csak folytassa! Te jó ég!
Itt? Jól van.
- A gyerekeid ettek? - Igen?
Azzal ne törődj!
Tessék! Vegyél magatoknak ennivalót!
- Anya! Mit csinálsz? - Ne már!
- Gyerünk! Vedd csak el! - Ne már! Futja nekünk is ételre.
Az ott nem Tejszan?
De igen, ő az.
Most mennem kell.
- Vigyázz magadra, jó? - Jó.
- Később találkozunk. - Oké.
- Szia! - Jól van.
- Egyél rendesen! - Jól van!
Igenis, hölgyem!
Hová mentek, gyerekek?
Dolgozni.
Ti? Dolgozni? Ugyan mit?
Te talán nem alkalmazol minket, de attól még meg kell élnünk valamiből.
Nagyot csalódtunk ám benned.
Azt hittem, beveszel minket is a balhéba,
erre félredobsz, mint egy használt rongyot.
Az istenit, fogjátok már be!
Szerintetek nekem olyan jól megy?
A fenébe!
Történt valami?
Mi az?
Csak nem átvertek azok az alakok?
Nem erről van szó.
Mindenesetre most áll a bál.
Ó, haver!
Úgy tűnik, rád jár a rúd.
Hát akkor…
Remélem, megszeded magad.
Később találkozunk.
- Adj egy cigit! - Oké.
Sok szerencsét!
Viszlát, asszonyom!
Jól van már!
- Senkiháziak! - Te kis…
Lelépnek a mondat közepén. Udvariatlan barmok.
Jó napot, asszonyom!
Jó napot!
Mennyi ideig tudja visszatartani a lélegzetét a víz alatt?
Merülni akar?
Ha leér az aljára, meghal, amikor jönne fel.
Sokáig bírom ám egy levegővel!
Igen, és belehal, ha addig kell visszatartania.
Talán a tengerfenékig sem érne el.
És tartállyal?
Milyen mélyre akar menni?
Úgy 20 méterre.
Igen?
Akkor egy húszkilós tartállyal a hátán fog meghalni.
Nem való ez mindenkinek.
Azt hiszi, könnyű, csak mert nekünk megy?
A fenébe is!
- Még találkozunk! - Rendben.
Örültem, hogy beszélgethettünk.
Igen.
Dzsin!
- Adj neki új ruhát! - Máris.
Nem kell.
Fogadd csak el!
Az eltört vázáért cserébe.
- Valami szépet! - Hogyne!
Szeretnél rendes munkát kapni ezután?
Szerezhetek neked állást a vállalatnál.
Arra semmi szükség.
Gondold át! Jó lehetőség lenne.
Jang kisasszony! És mi legyen a cserépedényekkel?
Meglátom, mit tehetek.
- Elmentem. - Szia, Dzsungszuk!
MOKPÓI BÖRTÖN
3842-es elítélt, látogató!
Mi van?
Látogatód van. Igyekezz, fejezd be!
A fenébe, már szarni sem lehet békében?
Ki az?
Azt a rohadt!
Ez egy igazi remekmű.
Egy ügyfelem a japán jakuza tagja.
Eladtam neki egy szép cserépedényt, ő pedig ezt adta ajándékba.
A japán kardok más kategóriába tartoznak.
A fenébe!
Elég élesnek tűnik.
- Jaj, egek! - Ajjaj, óvatosan!
Uram,
ez a kard az Edo-korból való.
Több mint egymilliót ér, rendben?
Igazán?
Az már komoly pénz.
Igen.
- Uram! - Hé!
Hű, Bokgün!
Rég találkoztunk.
Bolgu, mit keresel itt?
Szerinted?
Gondoltam, nehéz időket élsz,
de nézd meg magad! Kikerekedtél, mint egy fugu.
Szóval bejött a börtönélet?
Hogy jártatja a pofáját ez a szarházi!
Hé, hozd a ruháit!
Uram?
Különleges eltávozást kap. Hozd a ruháit!
De uram!
Különleges eltávozás?
Mi van, maga szarházi?
Azt mondtam, elmehet. Mit nem ért ezen?
Igenis, uram.
Máris hozom!
Jesszus, de lassú a felfogása!
Nem bánja, ha rágyújtok?
Nem, csak nyugodtan!
Szóval kienged?
Mi?
Igen, ez az úriember jött magáért.
Két hét elég lesz?
Bőven elég.
Annyi idő alatt bárkit felhizlalunk.
Ajánlom, hogy időben visszajöjjön!
Ha csak egy másodpercet is késik, a körözési listára teszem.
Mi a fene folyik itt?
Nem is kértem, hogy engedjenek ki.
Aljas egy szarházi ez!
Vigyázzon vele!
Elvárom a tiszteletet, mostantól a főnöke vagyok.
Igazán?
Ugyan miért?
A fenébe is! Hát tényleg nem vágja, mi vagyok?
- Mi? - Nos…
Eszébe se jusson bármi turpisság,
mert betöröm a koponyáját!
Világos?
Uram?
NAMHÉ VÍZI FELSZERELÉSEK
Ez meg mi?
Az a rohadék!
Hogy szabadult?
Még találkozunk.
Deszik!
Jó napot, uram!
Ez meg mi volt?
Mit csináltál velük?
Semmit. Csak összefutottunk a panzióba menet.
Bokgün hogy szabadult?
- Ki? - Mit kerestek itt?
Helló!
Az előbb láttam Bokgünt. Kiengedték.
Hogy a fenébe szabadulhatott?
Kim professzor keze lehet a dologban.
Ti vele voltatok.
A kis szarosok. Keresztbe tesznek nekünk?
Istenverte rohadékok!
Várjunk csak!
Elsőként kell kimennünk megnézni a helyszínt, oké? Indulás!
- Oké. - Várj! Most akarsz menni?
Akkor igyekezzünk!
Jól van. Ha ez eldől,
randizol velem, oké?
Menj a fenébe!
Harmad-unokatesós hapsikám!
Helyesebb vagy, mint valaha!
Most értem vissza Szöulból.
Sok a dolgod, igaz? Ennyit utazni oda-vissza!
Igen. Hol a főnök asszony?
A főnök asszony? Miért? Nem hozzám jöttél?
Az idősebb nők jönnek be?
Te meg miről beszélsz?
Szia!
Beszélnünk kell.
- Miről? - Gyere, egy tál szasimi felett elmondom.
Mi? Miért?
Mert korábban megígértem.
Mi az? Nem kérsz?
Á, szóval betartod, amit ígértél?
Várjatok! És velem mi lesz?
Hát, te vigyázz a kávézóra!
Hogy mondod?
Nem mehetsz el csak úgy. És a kávézó?
Kétlem, hogy Csang kisasszony ma bejön.
Ha mégis, mondd neki, hogy rosszul lettem, és orvoshoz mentem!
Ha lebuksz, nagy bajban leszel.
A közelben leszek. Sietek vissza.
Menjünk!
- Szondzsa, várj! - Tartsd a frontot!
Ezek meg hogy jöhettek össze?
Á, jön már!
Jesszus! Mi ilyen sürgős?
- Nézzük meg a helyszínt! - Szokbe!
- Ha ott vagy, megtalálod, ugye? - A fenébe! Mondtam, hogy nem!
Törd a fejed! Ne csak azt hajtogasd, hogy nem megy!
Azért hajtogatom, mert nem megy. Hogy mondjam még?
- Az istenit! - Konkurenciánk van.
Nekünk kell először megtalálni a helyet.
De ha most indulunk, ránk sötétedik.
- Hoztatok egyáltalán elemlámpát? - Nekem van, menjünk!
- Gyerünk! Indulás! - Gyerünk! Csináljuk!
Várj! Ez a hajó kié?
Szangboké.
Te jó ég!
Várjatok! Ez nem bír el mindannyiunkat.
Miért nem szóltatok korábban?
Egyensúlyozzatok!
Óvatosan! Lassan!
Biztos, ilyen messze van?
Igen, biztos.
Mokpótól jó kétórányira.
Jobb, ha találunk szállást Csüngdóban.
- Hé, Szokbe! - Mi van?
Nincs egy kunyhód Csüngdóban?
Miért érdekel az én kunyhóm?
Hadd használjuk azt!
Te barom! Nem csinálhatsz azt, amit akarsz!
Nem már, haver! Ne legyél ilyen harapós!
Úgysem valami nagy szám!
Jó irányba megyünk?
Csak menjetek!
Azt hiszem, arra láttam Todoktót.
Jól nézd meg! A fenébe!
Most viccelsz? Túl sötét van! Az orromig sem látok.
A fenébe! Túl erős az áramlat!
Ha beleesel, elsodor.
Haver!
Várjatok! Az mi?
Egy hajónak tűnik.
Lehet, hogy a rendőrség?
Kizárt. Azt hiszed, a zsaruk ilyen kis csónakkal közlekednek?
- Irányítsd oda a lámpát! - Oké.
Hé! Ki van ott?
A fenébe! Megijesztettetek.
Hű, mi ez? Tán egy pasi?
PASI: HALPIAC A VÍZEN
Hű! Nézzenek oda!
Egy helyre gyűltek a seggfejek?
Mi a franc?
Kim professzor?
A feliratot fordította: Császár Hédi